**Kia prináša „zjednotenie protikladov“**

**na Miláno Design Week 2023**

* **Spoločnosť Kia predstaví svoju dizajnovú filozofiu na sedemdňovom podujatí od 17. do 23. apríla v Museo della Permanente v talianskom Miláne**
* **Expozícia bude zahŕňať hlavné piliere filozofie „zjednotenie protikladov“**
* **Karim Habib bude spolu s ďalšími členmi vrcholného manažmentu zodpovednými za dizajn vozidiel Kia diskutovať o dizajnovej filozofii a vízii značky Kia**

Spoločnosť Kia bude prezentovať svoju dizajnovú filozofiu „zjednotenie protikladov“ v inovatívnej expozícii počas Milan Design Week 2023. Expozíciu bude možné vidieť v Museo della Permanente v talianskom Miláne od 17. do 23. apríla a budú ju sprevádzať rôzne vystúpenia a spoločenské podujatia, ktorých cieľom je nadviazať priamy kontakt so zákazníkmi.

Expozícia je postavená na koncepte rozporu a kontrastu, ktorý vytvára predpoklady na vznik osobitého dizajnu inšpirujúceho k úvahám a výmene názorov. Výsledkom dizajnérskeho tímu Kia je umelecké dielo, ktoré znázorňuje tieto koncepcie a procesy, stelesňujúce novú dizajnovú filozofiu. Karim Habib, výkonný viceprezident a šéf globálnej dizajnovej divízie spoločnosti Kia, bude spolu s ďalšími vrcholnými riadiacimi pracovníkmi zodpovednými za dizajn vozidiel Kia hovoriť o detailoch expozície v duchu „zjednotenie protikladov“ a diskutovať o dizajnovej filozofii značky ako takej.

Súčasťou umeleckej expozície, ktorej premiéra na Bienále dizajnu Gwangju 2021 v Kórei vzbudila pozitívny ohlas, bude aj priestor na sprievodné podujatia vrátane pódia a fóra na rozhovory a prezentovanie kľúčových myšlienok. Každý deň Milánskeho týždňa dizajnu bude venovaný jednému z piatich hlavných princípov dizajnovej filozofie „zjednotenie protikladov“. Hlboké úvahy, diskusie a nápadité vystúpenia sa budú niesť v duchu kontrastných, no vzájomne sa doplňujúcich princípov. Súčasťou programu bude aj dvojhodinové diskusné fórum a umelecké vystúpenie každý večer.

**KONIEC**